RESOLUCIÓN DA ALCALDÍA DE DESENVOLVEMENTO DO PLAN DIRECTOR REMODELACIÓN E MODERNIZACIÓN DO ESTADIO MUNICIPAL DE BALAÍDOS.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/07/2015)

Por Resolución desta Alcaldía de data 19.06.2015 levouse a cabo a estruturación das áreas executivas e/ou materiais dirixidas polos sres./sras. Concelleiros/as do goberno municipal, e a conseguinte atribución de competencias aos mesmos. En virtude de dita resolución foi creada a área de Fomento, Limpeza e Contratación, atribuíndose ao seu titular a dirección, xestión, organización, planificación e coordinación da actuación na área a fin de acadar os obxectivos previstos. Na actualidade o Concello de Vigo xa iniciou o proceso de transformación do Estadio Municipal de Fútbol de Balaídos co fin de modernizar e adaptar as súas instalacións a unha concepción moderna, funcional e operativa, das mesmas, así como a transformar a imaxe obsoleta do recinto, co obxecto de proporcionar ás instalacións unha imaxe formal conxunta e identificativa do estadio como unha das referencias deportivas da cidade. Con este obxecto a Xunta de Goberno Local do Concello de Vigo, en sesión extraordinaria e urxente celebrada o 15 de decembro de 2014, Aprobou o PLAN DIRECTOR DE REMODELACIÓN E MODERNIZACIÓN DO ESTADIO MUNICIPAL DE FUTBOL DE BALAIDOS, redactado polo Arquitecto D. Lucas Roberto Del Molino Rodriguez Sanchez, coa finalidade de servir de referencia as actuacións para a súa remodelación e modernización. O desenrolo deste PLAN DIRECTOR, levara implícito a necesidade de xestionar con outras Institucións ou Entidades publicas ou privadas a colaboración, especialmente económica, para que “o novo Balaidos” poida converterse nunha realidade. Tamén exixira decisións técnicas sobre a execución das obras que requirirán dun persoal técnico especializado, co que a Concelleria de Deportes que en principio ten delegada a competencia sobre o mantemento das instalacións deportivas municipais e mais concretamente a de o Estadio de Balaidos, non dispón, polo cal na composición do anterior goberno municipal, por resolución do Alcalde de 5 de decembro de 2014, xa foi encomendadas as xestións vinculados o desenvolvemento do PLAN DIRECTOR DE REMODELACIÓN E MODERNIZACIÓN DO ESTADIO MUNICIPAL DE FUTBOL DE BALAIDOS, o Concelleiro da area de Fomento. Por isto, e tendo en conta as anteriores consideracións, así como o carácter transversal desta ambiciosa iniciativa, e co obxectivo de dar continuidade as xestións realizadas anteriormente, en orden a nova composición do goberno municipal, e necesario establecer unha delegación especial para coordinación de todas as iniciativas que se precisan para a execución do referido PLAN DIRECTOR, o amparo do previsto no artigo 43.5. a) do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En base a todo o anteriormente exposto, esta Alcaldía-Presidencia en exercicio da potestade de dirección do goberno e das organizativas e estruturais que, en relación coa Administración Municipal, ostenta de conformidade co previsto no artigo 124 da Lei 7/1985, do 2 de abril, Reguladora das Bases do Réxime Local, Primeiro.— Delegar no Concelleiro da Area de Fomento, Limpeza e Contratación, D. David Regades Fernández, as atribucións precisas para a coordinación, dirección política e técnica, xestión, seguimento, tramitación e execución dos expedientes administrativos necesarios para o DESENVOLVEMENTO DO PLAN DIRECTOR DE REMODELACIÓN E MODERNIZACIÓN DO ESTADIO MUNICIPAL DE FUTBOL DE BALAIDOS. Segundo.— Delegar na Concellería da Área de Fomento, Limpeza e Contratación, D. David Regades Fernández, as atribucións precisas para a dirección técnica e política, xestión, seguimento, tramitación e execución dos expediente conducente o desenvolvemento da seguinte aplicación orzamentaria directamente relacionada co DESENVOLVEMENTO DO PLAN DIRECTOR DE REMODELACIÓN E MODERNIZACIÓN DO ESTADIO MUNICIPAL DE FUTBOL DE BALAIDOS: Terceiro.— Estas delegacións enténdese sen prexuízo das modificacións sobre o desenvolvemento do expediente que foran necesarias as inicialmente previstas ou outras cuestións sobre o desenvolvemento do mesmo que puideran efectuarse para garantir a correcta execución do proxecto. Cuarto.— Esta delegación de atribucións, de conformidade co sinalado no artigo 44 do RD 2568/1986, de 28 de novembro, terá efecto dende o día seguinte ao da data desta Resolución, sen prexuízo da súa publicación no Boletín Oficial da Provincia, rexéndose pola normativa de aplicación. Quinto.— Dar conta ao Pleno da Corporación na primeira sesión que realice para o seu coñecemento. Sexto.— Ordenar a súa publicación no Boletín Oficial da Provincia de Pontevedra, e na paxina WEB, e na rede Intranet municipal para o debido coñecemento. Vigo, 22 de xuño de 2015.—O Alcalde, Abel Caballero Álvarez.—A Secretaria de Goberno Local, Mª Concepción Campos Acuña.